Πρόταση κανονισμού (ΕΚ) του Συμβουλίου για την εξυγίανση της κοινοτικής παραγωγής ροδακίνων και νεκταρινιών

(95/C 85/02)

COM(95) 10 τελικό - 95/0018(CNS)

(Υποβλήθηκε από την Επιτροπή στις 20 Μαρτίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η κοινοτική αγορά ροδακίνων και νεκταρινιών χαρακτηρίζεται από κάποια ανακολουθία μεταξύ προσφοράς και ζήτησης 7 ότι η κατάσταση αυτή συνεπάγεται σημαντικές αποσύρσεις 7

ότι, μόνα τα μέτρα σταθεροποίησης της αγοράς δεν επαρκούν για την αποκατάσταση της ανισορροπίας αυτής 7 ότι είναι σκόπιμο να ληφθούν έκτακτα ειδικά μέτρα για την προσαρμογή του δυναμικού παραγωγής με τις υπάρχουσες και τις προβλεπόμενες δυνατότητες διάθεσης της κοινοτικής παραγωγής 7

ότι ο στόχος αυτός μπορεί να πραγματοποιηθεί με την καθιέρωση πριμοδοτήσεων στην εκρίζωση για την περίοδο εμπορίας 1995 στους παραγωγούς που αναλαμβάνουν να εγκαταλείψουν την παραγωγή ροδακινιών και νεκταρινιών 7

ότι μόνο οι παραγωγοί που καλλιεργούν τους παραγωγικότερους οπωρώνες θα πρέπει να δικαιούνται της εν λόγω πριμοδότησης υπό τον όρο ότι αναλαμβάνουν, εγγράφως, να μη φυτεύσουν εκ νέου ροδακινιές ή νεκταρινιές 7 ότι, λαμβάνοντας υπόψη ότι αυτή τη στιγμή υλοποιείται η εξυγίανση της κοινοτικής παραγωγής μήλων βάσει του κανονισμού (ΕΟΚ) αριθ. 1200/90 (1), όπως τροποποιήθηκε τελευταία από τον κανονισμό (ΕΟΚ) αριθ. 1890/94 (2), είναι σκόπιμο να επεκταθεί η ισχύς της δέσμευσης αυτής στις μηλιές εκτός των μηλιών παραγωγής μηλίτη οίνου 7

ότι, το ποσό της ενιαίας πριμοδότησης πρέπει να καθοριστεί λαμβάνοντας υπόψη τόσο τις δαπάνες γαι τις εργασίες εκρίζωσης όσο και την απώλεια εισοδημάτων του παραγωγού 7

ότι η πριμοδότηση εκρίζωσης προσβλέπει στην πραγματοποίηση των στόχων που προβλέπονται από το άρθρο 39 της συνθήκης 7 ότι είναι σκόπιμο να προβλεφθεί η χρηματοδότηση του εν λόγω μέτρου από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι παραγωγοί ροδακίνων και νεκταρινιών της Κοινότητας δικαιούνται, μετά από αίτησή τους και υπό τους όρους που καθορίζονται στον παρόντα κανονισμό, ενιαίας πριμοδότησης για την εκρίζωση των ροδακινιών και των νεκταρινιών για την περίοδο εμπορίας 1995.

Άρθρο 2

1. Η χορήγηση της πριμοδότησης συνάγεται στη γραπτή δέσμευση του δικαιούχου:

α) να προβεί ή να αναλάβει τη διαδικασία της άπαξ εκρίζωσης του συνόλου του οπωρώνα του 7

β) να μην πραγματοποιήσει, σύμφωνα με τις διατάξεις που εξεδόθησαν βάσει των διατάξεων του άρθρου 6 καμία φύτευση ροδακινιών, νεκταρινιών καθώς και μηλιών εκτός των μηλιών παραγωγής μηλίτη οίνου.

2. Ως οπωρώνες θεωρούνται, βάσει που παρόντος κανονισμού, όλα τα αγροτεμάχια που είναι φυτευμένα με ροδακινιές ή νεκταρινιές ηλικίας μικρότερης των 15 ετών με πυκνότητα μεγαλύτερη των 300 δένδρων ανά εκτάριο.

Άρθρο 3

Το ποσό της πριμοδότησης καθορίζεται λαμβάνοντας υπόψη ακριβώς τις δαπάνες εκρίζωσης και την απώλεια του εισοδήματος που υφίστανται οι παραγωγοί οι οποίοι προέβησαν στην εκρίζωση των δένδρων.

Άρθρο 4

Τα κράτη μέλη ελέγχουν αν ο δικαιούχος της πριμοδότησης τήρησε τις υποχρεώσεις που αναφέρονται στο άρθρο 2. Τα κράτη μέλη λαμβάνουν τα απαραίτητα συμπληρωματικά μέτρα κυρίως για την εξασφάλιση της τήρησης των διατάξεων του καθεστώτος της πριμοδότησης. Κοινοποιούν για τα μέτρα αυτά την Επιτροπή.

Άρθρο 5

Τα μέτρα που προβλέπονται στον παρόντα κανονισμό θεωρούνται ως παρεμβάσεις με προορισμό τη ρύθμιση των γεωργικών αγορών βάσει του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1990 για τη χρηματοδότηση της Κοινής Γεωργικής Πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2). Χρηματοδοτούνται από το ΕΓΤΠΕ, τμήμα Εγγυήσεων.

Άρθρο 6

Το ποσό της πριμοδότησης καθώς και οι λεπτομέρειες εφαρμογής του παρόντος κανονισμού, και ιδίως οι λεπτομέρειες σχετικά με την αποτελεσματικότητα του καθεστώτος, καθορίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση αγοράς στον τομέα των οπωροκηπευτικών (3), όπως τροποιήθηκε τελευταία από τον κανονισμό (ΕΟΚ) αριθ. 2753/94 (4).

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 119 της 11. 5. 1990, σ. 63.

(2) ΕΕ αριθ. L 197 της 30. 7. 1994, σ. 41.

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 185 της 15. 7. 1988, σ. 1.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 292 της 12. 11. 1994, σ. 3.